CELEX: E2015J0012
Language: el
Date: 2015-09-28 00:00:00
Title: Απόφαση του Δικαστηρίου, της 28ης Σεπτεμβρίου 2015, στην υπόθεση E-12/15 — Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Παράλειψη κράτους μέλους ΕΟΧ/ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/83/ΕΕ σχετικά με τα δικαιώματα των καταναλωτών)

17.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 422/8
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 28ης Σεπτεμβρίου 2015
   στην υπόθεση E-12/15
   Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Παράλειψη κράτους μέλους ΕΟΧ/ΕΖΕΣ να εκπληρώσει τις υποχρεώσεις του — Παράλειψη εφαρμογής — Οδηγία 2011/83/ΕΕ σχετικά με τα δικαιώματα των καταναλωτών)
   (2016/C 422/07)
   Στην υπόθεση Ε-12/15, Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν - ΠΡΟΣΦΥΓΗ για να αναγνωρίσει ότι παραλείποντας να θεσπίσει εντός του προβλεπόμενου χρόνου τα αναγκαία μέτρα για την εφαρμογή της πράξης που αναφέρεται στα σημεία 7α, 7ε και 7θ του παραρτήματος XIX της συμφωνίας για τον Ευρωπαϊκό Οικονομικό Χώρο, (οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου), όπως προσαρμόστηκε στη συμφωνία με το πρωτόκολλο 1 αυτής, το Πριγκιπάτο του Λιχτενστάιν παρέλειψε να εκπληρώσει τις υποχρεώσεις του βάσει της πράξης και του άρθρου 7 της συμφωνίας, το Δικαστήριο αποτελούμενο από τον Carl Baudenbacher, πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση στις 28 Σεπτεμβρίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Διαπιστώνει ότι το Πριγκιπάτο του Λιχτενστάιν παρέλειψε να εκπληρώσει τις υποχρεώσεις που υπέχει δυνάμει της πράξης που αναφέρεται στα σημεία 7α, 7ε και 7θ του παραρτήματος XIX της συμφωνίας για τον Ευρωπαϊκό Οικονομικό Χώρο (οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου), όπως προσαρμόστηκε στη συμφωνία με το πρωτόκολλο 1 αυτής, και δυνάμει του άρθρου 7 της συμφωνίας, επειδή δεν θέσπισε τα μέτρα που απαιτούνται για την εφαρμογή της πράξης εντός της ταχθείσας προθεσμίας.
            
         
               2.
            
            
               Διατάσσει το Πριγκιπάτο του Λιχτενστάιν να καταβάλει τα δικαστικά έξοδα.